Беренсе объект — республикаға киң билдәле Баймаҡ ауыл хужалығы техникумы. Исеменән үк аңлашылыуынса, бында агрономдар, механиктар, ветеринарҙар һәм бухгалтерҙар әҙерләйҙәр. Уҡыу йорто был яҡтың байтаҡ төбәге уҡыусыларына тәғәйенләнгән: Баймаҡ, Хәйбулла, Әбйәлил, Йылайыр, Ейәнсура, Күгәрсен райондарынан, Сибай һәм Межгорье ҡалаларынан килеп белем алалар. Республикабыҙҙың һәр районында тиерлек ошонда белем алып сыҡҡан белгестәр эшләгәнен беләһегеҙҙер.